124 Acta Societatis pro Fauna et Flora Fennica I. 



Genus Creiimocephalus Fieb. 



Corpus elongatum, opacum, glabruna. Caput nutans, fere 

 aeqvilateraliter-triangulare. Vertex immarginatus, leviter convexiu- 

 sculus. Clypeus depressus, basi cum fronte confluens. Lorae bene 

 discretae. Gula longa, obliqva. Oculi ab apicem pronoti nonni- 

 hil distantes, magni, granulati, antrorsum divergentes. Rostrum 

 coxas posticas superans, articulo primo medium mucronis attin* 

 gente. Antennae corpore dimidio paullo longiores, infra oculorum 

 apicem insertae, articulo primo clypei apicem attingente, secundo 

 apicem versus incrassato, duobus ultimis conjunctim hoc aeqvi- 

 longis. Pronotum apice strictura annuliformi angusta, sed distin- 

 cta, discolori, lateribus sinuatis, basi supra scutellum emarginata, 

 disco fere horizontal!. Scutellum basi detectum. Hemelytra com- 

 pleta. Coxae posticae ab epipleuris parum distantes. Pedes elon- 

 gati. Femora feminae qvam maris distincte crassiora. Tibiae spi- 

 nulosae. Tarsi postici articulo secundo fere duplo longiore. Aro- 

 lia brevissima. 



Mas segmento genitali subtus valde convexo, lobo apicali 

 sursum flexo, apice rotundato; forcipe sinistra ultra aperturam 

 sinistrorsum obliqve exserta, sat longa, longius arcuminata, mar- 

 gine superiore late rotundata. Femina terebra medium ventris 

 attingente, segmento secundo genitali lobis margine apicale late 

 et parum profunde sinuatis, margine interiore conniventibus, hoc 

 qvam margine exteriore fere triplo et dimidio longiore. 



Nympha junior: capite magna, deflexo, sub-triangulari, pronoto 

 lateribus parallelis, ad angulos posticos sinuatis, longitudine vix di- 

 midio latiore et mesonoto paullo longiore, hoc margine postico pro- 

 noto parum latiore, rudimentis alarum elongatis, in nympha adulta 

 segmentum qvartum abdominis attingentibus. 



Victus in pinetis. 



1. Cr. umbratilis L. 



Nigro-fuscus vel niger, antennis pedibusqve ferrugineis, his 

 extrorsum fuscis; pronoto strictura apicali alba; hemelytris palli- 

 dis, albo-lineatis, margine externo ferrugineo, cuneo fusco, fasciam 

 niveam inter cuneum et corium notatis, membrana fusco-aenea. 



Mas: Hemelytris fere triente longitudinis abdomen superan- 

 tibus; femoribus linearibus; fronte oculo parum latiore. Long. 

 6% m. m. 



